钦定古今图书集成/理学汇编/学行典/第095卷 > 《读秘阁藏书赋》明·张同德
## 钦定古今图书集成/理学汇编/学行典/第095卷 > 《读秘阁藏书赋》明·张同德

“繄皇明之建极，拥图箓以作君。”启先王之册府，迺稽
古而右文。访懿轨于丘索，蒐微言于典坟。聚《六经》之
芳润，纠百氏之清芬。愬书契以来兹，尽述作之纷纭。
“汉武之所不及表章，《淮南》之所未尝见闻。极宇宙之
巨丽，观古今于夕昕。”于是考类就班，选义按部。文移
科斗之质，字别鲁鱼之误。标锦轴之辉煌，饰牙签而
分布。收千载之秘藏，为一代之藻黼。陋华牍之十重，
隘景龙之四库。念所宝之惟书，虑燥湿之相薄。辟艺
圃于西昆，创连云之画阁。左坪右墄，虹栋刻桷。丹楹
炫烂，银榜灼烁。同石渠之藻富，岂结绮之盘乐。累累铅椠映交疏红日以焜煌；苾苾芸香，拂棂槛微风而
散落。于是皇纲恢，帝纮张咨四岳，遵明扬，举侧陋，列
庶常。征能旌艺，率彼旧章。是以操觚之士，咸受简以
就列；清华之地，尽寓目于缥缃。朝驰思于东观，夕游
息乎玉堂。嘉古训之有获兮，鉴不学而面墙。叹辰去
之太速兮，敢坐颓乎景光。肆上圣而韦编三绝兮，尼
父日惟皇皇。彼大贤而载书盈车兮，墨翟之所垂。芳
舒不窥园圃兮，发天“人之秘藏，固负笈远游兮，究《坟
籍》之洸洋。邕愿直秘阁兮，引断日于萤囊，向校书于
天禄兮，泌握卷以就光。遐睇往哲，好学不倦，嗟余后
觉，钦彼懿范，承圣主之嘉惠，日翱翔于秘苑，进禀训
于明师，退资益于群彦，荫佳木之苁茏，听好鸟之𪾢
睆，对瀛洲之萧森，俯方塘之潋滟，寄闲情于简帙，睹
图书”之璀璨。寻先民之坠绪，考当代之文献。咀《风》《骚》
于七略，破图史于万卷。手不停披，口不绝吟，夜焚膏
油，昼惜分阴。事必挈要，言必会心。枕籍艺薮，弋志书
林。览九流于竹素，瞰万宝之琭琳。将假经术以经世，
岂徒糟粕之是寻。于斯时也，人闲昼静，时和景明，蝉
声抱树，草色连楹。闭阁元览，发愤遗经，𫗦藻餟籍，志
澹神清，怡心尚友之路，锐志著作之林，因乃为之歌。
歌曰：“穆穆清庙，懿教陈兮。披图尊经，统圣真兮。登良
简俊，佐文明兮。棫朴作人，誉髦成兮。秘阁校雠，备荣
观兮。恭承嘉惠，共勉旃兮。顾此清暇，难再得兮。缅彼
先觉，作我则兮。”